**PROJEKTINFORMÁCIÓK**

**Projekt címe:** „Szolnok központú agglomeráció szennyvízelvezetési és -tisztítási fejlesztésének előkészítése” - kiemelt projekt

**Projekt azonosító száma:** KEHOP-2.1.3-15-2022-00103

**Támogatás összege:** 1.969.750.000 Ft

**Támogatás mértéke:** 100%

**A projekt fizikai befejezésének dátuma:** 2023.11.30.

**A PROJEKT RÉSZLETES BEMUTATÁSA**

Szolnok Megyei Jogú Város Önkormányzata 277/2021. (IX.30.) sz. közgyűlési határozatával döntött a „Szolnok és agglomerációjának szennyvíz és csapadékvíz fejlesztése” című pályázat indításáról. A pályázatot benyújtottuk 2021.11.26-án 6,43 Mrd Ft támogatást igényelve a projekt céljainak megvalósításához.

A Támogatási szerződés 2022.05.24-én került aláírásra.

A pályázat támogatási intenzitása 100%.

A projekt fizikai megvalósításának határideje 2023.11.30.

**Az alábbi műszaki tartalom kerül megvalósításra:**

1. Az ivóvízellátó hálózat vízveszteség csökkentése: a feladat csak a Szolnok belvárosi területre terjed ki, ahol a vezetékhálózat jelentősebb problémái koncentrálódnak és hagyományos hidraulikai számításokat tartalmaz. A digitális modellezés, nyomásmenedzsment és aktív szivárgáskontroll a II. ütemre tolódik.
2. A Szolnoki Felszíni Vízmű hatékonyság növelése: a tervezést előkészítő munkák megvalósulnak, de csak a meglévő vízkezelési technológia korszerűsítésének koncepció terve készül el, az átalakítások tervezése nem.
3. Az ivóvízellátás kockázat csökkentése: a kockázati tényezők közül a vízkivételi mű fölötti Tisza szakaszon feltárt vízminőségi kockázatok csökkentése és a vízellátó hálózaton üzemelő víztárolók ellátásbiztonság szempontú beavatkozások tervezése valósul meg.
4. A szennyvízelvezetés és csapadékvíz gazdálkodás megfeleltetése az éghajlatváltozás kihívásainak: a feladat csak a Szolnok belvárosi egyesített szennyvízelvezető hálózatra terjed ki, ahol a modellezés elhalasztásával a csatornahálózat hidraulikai felülvizsgálata hagyományos számítási módszerekkel valósul meg. A szükséges hálózati átalakítások engedélyezési terve és engedélyezése készül el.
5. Az agglomerációs szennyvízelvezetés rendszer-optimalizációja: Tervezési alapadatok beszerzésére és az agglomerációs kapacitásigények meghatározására kerül sor, olyan mértékig, hogy az agglomerációs terheléssel érintett projektelemek (csatornahálózat, tisztítási technológia) megvalósíthatók legyenek.
6. A szennyvíztisztító telep korszerűsítése, intenzifikálása: A tisztítási technológia koncepcionális szintű terve, a fogadó műtárgy és a csapadékvíz leválasztás érdekében a telepen létesítendő záportározó, és a szippantott szennyvíz fogadó, csatornaiszap fogadó, valamint a tisztított szennyvíz végátemelő és nyomóvezeték terve készül el, az előkészítő munkák közül pedig azok, amelyek ezek alátámasztásához szükségesek.
7. A fejlesztési célokhoz kapcsolódó, általános tervezési feladatok: A tervezési programok összefoglaló dokumentuma, a megvalósíthatósági tanulmány és a költséghaszon elemzés készül el a teljes projekt fejlesztési céljaira és az I. ütem részletes feladataira vonatkozóan.